Document ID: 32007R1324

KOMISJONI MÄÄRUS (EÜ) nr 1324/2007,
12. november 2007,
millega muudetakse määrust (EÜ) nr 2535/2001, millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses piima ja piimatoodete impordi korra kohaldamise ning tariifikvootide avamisega
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artikli 26 lõiget 3 ja artikli 29 lõiget 1,
ning arvestades järgmist:
(1)
Vastavalt komisjoni määruse (EÜ) nr 2535/2001 (2) artikli 14 lõikele 1 saab kõnealuse määruse 2. jaotise I peatüki kohaselt hallatavate kvootidega seotud impordilitsentsitaotlusi esitada üksnes iga kuuekuulise perioodi esimese kümne päeva jooksul. Imporditehinguid ei saa reaalselt teha taotlusperioodi jooksul ja seni, kuni komisjon ei ole kindlaks määranud, kui palju impordilitsentse antakse välja vastavalt komisjoni 31. augusti 2006. aasta määruse (EÜ) nr 1301/2006 (millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi) (3) artikli 7 lõikele 2. Selleks et imporditehinguid saaks teha alates kvoodi alaperioodi algusest, on asjakohane taotluste esitamise perioodid ette kavandada ja kohandada asjaomaseid sätteid, sh sätteid, mis käsitlevad heakskiidetud importijatest teavitamist.
(2)
Seepärast tuleks määrust (EÜ) nr 2535/2001 vastavalt muuta.
(3)
Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 2535/2001 muudetakse järgmiselt:
1)
artiklis 9 asendatakse kuupäev „1. juuni” kuupäevaga „1. mai”;
2)
artikli 10 lõige 1 asendatakse järgmisega:
„1. Enne iga aasta 20. maid saadavad liikmesriigid oma heakskiidetud importijate loetelud vastavalt käesoleva artikli lõikele 3 komisjonile, kes edastab need teiste liikmesriikide pädevatele asutustele.
Üksnes loetelus osutatud importijatel on lubatud alates 1. juunist esitada litsentsitaotlusi 1. juulist kuni järgmise aasta 30. juunini tehtavate imporditehingute kohta vastavalt artiklitele 11-14”;
3)
artikli 14 lõige 1 asendatakse järgmisega:
„1. Litsentsitaotlusi saab esitada üksnes:
a)
20. novembrist kuni 30. novembrini selliste imporditehingute kohta, mida tehakse järgmise aasta 1. jaanuarist kuni 30. juunini;
b)
1. juunist kuni 10. juunini selliste imporditehingute kohta, mida tehakse 1. juulist kuni 31. detsembrini”;
4)
artikli 16 lõige 3 asendatakse järgmisega:
„3. Erandina määruse (EÜ) nr 1291/2000 artiklist 23 kehtivad impordilitsentsid üksnes selle alaperioodi jooksul, milleks need on välja antud. Impordilitsentside lahtrisse 24 märgitakse üks XX lisas loetletud kannetest”;
5)
käesoleva määruse lisa lisatakse XX lisana.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 12. november 2007

Labels: 3
17